צ'לסי הנדלר

צ'לסי ג'וי הנדלר (באנגלית: Chelsea Joy Handler; נולדה ב-25 בפברואר 1975) היא קומיקאית, שחקנית, סופרת, מנחת טלוויזיה, מפיקת קולנוע וטלוויזיה, ואקטיביסטית ממוצא יהודי-אמריקאי.

הנדלר נולדה בליווינגסטון, ניו ג'רזי שבארצות הברית, הצעירה מבין שישה ילדים של ריטה (לבית סטוקר), עקרת בית, ושל סימור הנדלר, איש מכירות של מכוניות יד-שנייה. אביה האמריקאי מיהדות אשכנז; אמה, ילידת-גרמניה, שהיגרה לארצות הברית בשנת 1958, הייתה נוצרית-מורמונית. בבגרותה, בשנת 2013 פרצה בבכי כשנודע לה במסגרת התוכנית "Who Do You Think You Are?" של רשת TLC האמריקאית, כי סבה מצד אמה שירת בצבא הגרמני הנאצי במהלך מלחמת העולם השנייה.

הנדלר גדלה בבית יהודי-רפורמי וחגגה בת מצווה. בגיל 19 עברה מניו ג'רזי ללוס אנג'לס שבקליפורניה, שם התגוררה בבית דודתה בבל אייר.

ביוגרפיה
היא החלה לשחק בתקופה שעבדה כמלצרית כדי לפרנס את עצמה. בגיל 21 החליטה להמשיך בסטנד-אפ.

היא הנחתה את תוכנית האירוח הלילית "הלילה עם צ'לסי" בערוץ  מ-2007 ל-2014.

ב-2012 שיחקה בסרט הקומדיה "Fun Size" , בתור אמה של דמותה של ויקטוריה ג'סטיס.

היא פרסמה סדרה תיעודית, "צ'לסי יורדת לפרטים" בנטפליקס בינואר 2016.

בשנים 2016–2017 הנחתה הנדלר את תוכנית האירוח, "צ'לסי"  ב-Netflix.

ב-2018 יצא סרט תיעודי בהובלתה "צ'לסי הנדלר: סובלת מיחס מועדף"  בנטפליקס.

ב-2022 הייתה לאחת מששת הקומיקאים שהשתתפו בספיישל הסטנד-אפ "הענקים: מחווה לג'ורג' קרלין, רובין ויליאמס, ג'ואן ריברס וריצ'רד פריור"  של Netflix.

פרסים והוקרה 
ב-2012 נכללה ב"טיים 100", רשימת 100 האנשים המשפיעים ביותר בעולם של מגזין "טיים" האמריקאי.

חיים אישיים 
מאז 2021 היא בזוגיות עם הקומיקאי האמריקאי ג'ו קוי . לו גם בן מזוגיות קודמת. ביולי 2022 פרסמו שנפרדו.

קישורים חיצוניים

הערות שוליים

פעילים למען זכויות להט"ב בארצות הברית
סופרות יהודיות אמריקאיות
מנחי טלוויזיה יהודים
מנחות טלוויזיה אמריקאיות
שחקניות קולנוע וטלוויזיה יהודיות אמריקאיות
קומיקאיות יהודיות אמריקאיות
מפיקות טלוויזיה יהודיות אמריקאיות
סטנדאפיסטיות יהודיות אמריקאיות
אמריקאיות ממוצא גרמני
אל-הוריות אמריקאיות
אמריקאים שהופיעו ברשימת טיים 100
יהודים שהופיעו ברשימת טיים 100
אמריקאיות שנולדו ב-1975
אמריקאים שנולדו ב-1975